open-index/open-wikipedia-markdown huggingface dataset:
มงคล นามนวด

**มงคล นามนวด** หรือ 	**นพธรรศนน นามนวด** (ชื่อเล่น: มง; 16 กันยายน พ.ศ. 2528 – ) เป็นนักฟุตบอลชาวไทย เล่นในตำแหน่งแบ็กซ้าย 

## ประวัติ
มงคล เดิมเป็นอดีตนักเตะจากสโมสรอินทรี เพื่อนตำรวจ และการท่าเรือไทย เอฟซี จนกระทั่งมาร่วมทีมเอสซีจี เมืองทอง ยูไนเต็ด เมื่อต้นฤดูกาล 2012 และในปี 2014 มงคล ได้ย้ายไปเล่นให้กับราชบุรีมิตรผล เอฟซี จนกระทั่งปี 2015 จึงได้ย้ายลงไปเล่นในดิวิชั่น 1 ให้กับทีม ปตท.ระยอง หลังจากนั้นในปี 2016 ทีมขอนแก่นยูไนเต็ด น้องใหม่ของ ดิวิชัน 1 จากภาคอีสานก็ได้ดึงตัว มงคล ไปเล่นให้กับทีมบ้านเกิดเป็นระยะเวลา 1 ปีเต็ม จนกระทั่งทีมขอนแก่นยูไนเต็ด โดนสมาคมสั่งไม่ให้เข้าร่วมการแข่งขัน และในปี 2017 มงคล สามารถกลับขึ้นมาเล่นในไทยพรีเมียร์ลีกได้อีกครั้ง โดยอยู่ในต้นสังกัดของทีมบางกอกกล๊าสเอฟซี สวมเสื้อหมายเลข 18 

และคุณ ศศิศ สิงห์โตทอง ได้เป็นตัวแทน สโมสรชลบุรี​ "ฉลามชล"  เปิดตัว มงคล แบ็กซ้าย จาก หนองบัว พิชญ มาเป็นสมาชิกใหม่ รายที่ 3 ในช่วงเปิดตลาดซื้อขายนักเตะ ในเลกที่ 2

จากแนวรับผ่านประสบการณ์ค้าแข้งโชกโชน ไล่ตั้งแต่อยู่กับ ศรีราชา เอฟซี, พัทยา ยูไนเต็ด, เพื่อนตำรวจ, การท่าเรือ เอฟซี, เมืองทอง ยูไนเต็ด, ราชบุรี มิตรผล เอฟซี, ปตท. ระยอง, ขอนแก่น ยูไนเต็ด บางกอกกล๊าส เอฟซี และ หนองบัว พิชญ เอฟซี 

การกลับมาอย่างสวยงามในครั้ง​นี้​ ​เกมแรกในการเปิดตัวสีเสื้อฉลามอีกครั้งหลังจากเข้าอยู่ในชุดแชมป์โปรลีกปี​ 2005 ​เกมนี้ทีมฉลามชลชนะ 1 ประตูต่อ 0 ซึ่งเป็นครั้งแรกในรอบ 5 ปี ที่ฉลามชลสามารถชนะบุรีรัมย์ยูไนเต็ดได้​ ท่ามกลางแฟนบอล​ 8,405 คน​ในโตโยต้าไทยลีก​ นัดที่16​ ​ ​

## เกียรติประวัติ
*ศรีราชา เอฟซี*
* ไทยลีกดิวิชั่น 1 **รองชนะเลิศ** ; 2008

*เมืองทอง ยูไนเต็ด*
* ไทยพรีเมียร์ลีก **ชนะเลิศ** ; 2012

## อ้างอิง

หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดขอนแก่น
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลขอนแก่น ยูไนเต็ด
หมวดหมู่:ผู้เล่นสโมสรกีฬาราชประชา
จิม มาร์แชล

**เจมส์ ชาลส์ "จิม" มาร์แชล** นักธุรกิจชาวอังกฤษ​ ผู้บุกเบิกการผลิตเครื่องขยายเสียงสำหรับกีตาร์ไฟฟ้า เป็นผู้ก่อตั้งบริษัทมาร์แชลแอมพลิฟิเคชัน ผู้ผลิตกีตาร์แอมพลิไฟเออร์ ตรา "มาร์แชล" ที่ได้รับความนิยมเป็นอย่างสูงในวงการดนตรีร็อก    มาร์แชลได้รับการยกย่องเป็นหนึ่งในสี่ ผู้บุกเบิกเครื่องดนตรีสำหรับดนตรีร็อก ร่วมกับลีโอ เฟนเดอร์, เลส พอล และเซธ เลิฟเวอร์ 

มาร์แชลเป็นนักดนตรีอาชีพ ตำแหน่งมือกลองในช่วงต้นทศวรรษ 1950 ก่อนจะทำธุรกิจร้านขายเครื่องดนตรีในย่านเวสต์ลอนดอน ร้านของมาร์แชลเริ่มจากการขายกลองชุด และกีตาร์  ลูกค้าของเขาเป็นนักดนตรีที่มีชื่อเสียง เช่น ริตชี แบล็กมอร์ พีต ทาวน์เซนด์  เริ่มถามหาเครื่องขยายเสียงสำหรับกีตาร์ ที่มีขนาดใหญ่และเสียงดังกว่าเดิม  มาร์แชลมองเห็นโอกาสทางธุรกิจ จึงว่าจ้างดัดลีย์ คราเวน อดีตช่างเสียงของอีเอ็มไอ ให้ทำการออกแบบเครื่องขยายเสียงรุ่นใหม่ มาร์แชลก่อตั้งบริษัท มาร์แชลแอมพลิฟิเคชัน เพื่อทำการตลาดในปี ค.ศ. 1962  สินค้าของเขาได้รับความนิยมอย่างรวดเร็ว  นักดนตรีที่ใช้เครื่องขยายเสียงของมาร์แชล เช่น จิมิ เฮนดริกซ์ จิมมี เพจ อีริก แคลปตัน 

## อ้างอิง

หมวดหมู่:นักตีกลอง
หมวดหมู่:นักดนตรีชาวอังกฤษ
หมวดหมู่:นักธุรกิจชาวอังกฤษ
หมวดหมู่:บุคคลจากแอกตัน
ปลาโอด์ไวฟ์

**ปลาโอด์ไวฟ์** (; ) เป็นปลาทะเลกระดูกแข็งชนิดหนึ่ง ในวงศ์ Enoplosidae ในอันดับปลากะพง (Perciformes) จัดเป็นปลาเพียงสกุลเดียวและชนิดเดียวเท่านั้นที่อยู่ในวงศ์นี้

ปลาโอล์ไวฟ์ มีรูปร่างและลักษณะคล้ายกับปลาในวงศ์ปลาผีเสื้อ (Chaetodontidae) หรือวงศ์ปลาอมไข่ (Apogonidae) โดยมีลายพาดสีดำสลับขาวคล้ายม้าลายตลอดทั้งลำตัว และครีบ หากแต่มีพิษที่ก้านครีบหลัง เมื่อถูกแทงเข้าจะเจ็บปวดมาก

มีขนาดโตเต็มที่ประมาณ 25 เซนติเมตร เป็นปลากินเนื้อเป็นอาหาร พบกระจายพันธุ์อยู่เฉพาะคุ้งเกรทออสเตรเลีย ที่อยู่ทางตอนใต้ของประเทศออสเตรเลีย เท่านั้น จัดเป็นปลาเฉพาะถิ่นชนิดหนึ่ง มีการเลี้ยงเป็นปลาสวยงามและจัดแสดงที่พิพิธภัณฑ์สัตว์น้ำบ้าง

เป็นปลากินเนื้อเป็นอาหาร โดยที่มาของชื่อนั้น มาจากปลาชนิดนี้เมื่อถูกจับขึ้นมาแล้ว จะส่งเสียงร้องได้ เกิดจากเสียงของฟันที่ขบกัน
 
## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:ปลาตู้
หมวดหมู่:อันดับปลากะพงหมวดหมู่:ปลามีพิษ
หมวดหมู่:ปลาที่พบในประเทศออสเตรเลีย
หมวดหมู่:สิ่งมีชีวิตเฉพาะถิ่น
หมวดหมู่:ปลาชนิดเดียว
ลีโอ เฟนเดอร์

**แคลเรนซ์ ลีโอนิแดส "ลีโอ" เฟนเดอร์** (Clarence Leonidas "Leo" Fender) นักประดิษฐ์ชาวอเมริกัน ผู้ก่อตั้งบริษัทผลิตเครื่องดนตรีไฟฟ้าเฟนเดอร์ หรือ เฟนเดอร์  มีชื่อเสียงในฐานะผู้ออกแบบกีตาร์ไฟฟ้า กีตาร์เบส เครื่องขยายเสียง ในช่วงทศวรรษ 1940-1950 ผลงานเด่นของเขา ได้แก่ เฟนเดอร์ เทเลแคสเตอร์ (ปี 1950), เฟนเดอร์ พรีซิชันเบส (ปี 1951), เครื่องขยายเสียงแบบหลอดสุญญากาศเฟนเดอร์ เบสแมน (ปี 1952), เฟนเดอร์ สตราโตแคสเตอร์ (ปี 1954) และเฟนเดอร์ แจสเบส (ปี 1960)

เฟนเดอร์ ขายบริษัทเฟนเดอร์ให้กับ โคลัมเบีย บรอดแคสติง ซิสเตม (ซีบีเอส) ด้วยราคา 13 ล้านดอลลาร์สหรัฐ ในปี ค.ศ. 1965 ต่อมาเขาได้ตั้งบริษัทผลิตเครื่องดนตรีขึ้นมาอีกสองบริษัท คือ มิวสิกแมน ในปี ค.ศ. 1971 และร่วมกับเพื่อนเก่าคือ จอร์จ ฟุลเลอร์ตัน ผู้ร่วมออกแบบกีตาร์เฟนเดอร์ เทเลแคสเตอร์ ก่อตั้งจีแอนด์แอล มิวสิคัลอินสตรูเมนต์ ในปี ค.ศ. 1979

## อ้างอิง

## แหล่งข้อมูลอื่น
* Fender Musical Instruments website
* G&L Guitars website

หมวดหมู่:นักธุรกิจชาวอเมริกัน
หมวดหมู่:นักประดิษฐ์ชาวอเมริกัน
หมวดหมู่:บุคคลจากแอนะไฮม์
หมวดหมู่:เฟนเดอร์
พระพุทธโฆสะ

**พระพุทธโฆสะ** ในประเทศไทยมักเรียกว่า **พระพุทธโฆษาจารย์** เป็นพระคันถรจนาจารย์เถรวาทผู้มีชีวิตอยู่ราวพุทธศตวรรษที่ 10 เป็นผู้แต่งคัมภีร์หลายเล่ม ที่เป็นที่รู้จักมากที่สุดคือคัมภีร์วิสุทธิมรรค ซึ่งรวบรวมแนวคำสอนเกี่ยวกับการปฏิบัติธรรมเพื่อการหลุดพ้นจากทุกข์ การตีความคำสอนในพระพุทธศาสนาของท่านถือเป็นแนวคิดที่ใช้เป็นหลักในนิกายเถรวาทในปัจจุบัน ทั้งนักวิชาการตะวันตกและชาวพุทธเถรวาทต่างยอมรับว่าท่านเป็นอรรถกถาจารย์ที่สำคัญที่สุดในนิกายเถรวาท

## ผลงานประพันธ์และแปล
ตารางต่อไปนี้คือรายชื่อคัมภีร์อรรถกถาที่เชื่อว่าพระพุทธโฆสะได้รจนาโดยเพื่ออธิบายคัมภีร์ต่าง ๆ ในพระไตรปิฎกภาษาบาลี





## อ้างอิง

หมวดหมู่:ภิกษุในนิกายเถรวาท
หมวดหมู่:คันถรจนาจารย์
หมวดหมู่:นักเขียนชาวอินเดีย
หมวดหมู่:บุคคลที่เกิดในพุทธศตวรรษที่ 10
ชานักคาแล

[thumb|200px|ม้าไม้จากภาพยนตร์เรื่อง ''[Troy (film)|Troy* ที่เมืองชานักคาแล]]
[[ภาพ:Canakkale harbour.jpg|thumb|200px|สภาพเมืองชานักคาแล]]
*'ชานักคาแล** () เป็น[[เมือง]]แห่งหนึ่งใน[[ประเทศตุรกี]] ตั้งอยู่ใน[[จังหวัดชานักคาแล]] 

ชานักคาแล เป็นเมืองที่ปัจจุบันเป็นเมืองท่องเที่ยวที่สำคัญของตุรกี มีความสำคัญทาง[[ประวัติศาสตร์]] เดิมมีชื่อว่า **โบกาซี** (Bogazi) หรือ  **เฮลเลสปอนต์*' (Hellespont) มีความยาว 65 [[กิโลเมตร]] ส่วนที่แคบที่สุดกว้าง 1.3 กิโลเมตร  เนื่องจากตั้งอยู่บนจุดแคบที่สุดของช่องแคบ[[ดาร์ดะเนลส์]] ใกล้กับ [[Gelibolu|แหลมเกลิโบลู]]ของ[[กรีซ]] บนฝั่งของ 2 ทะเลคือ[[ทะเลมาร์มะรา]]และ[[ทะเลอีเจียน]] 

ชานักคาแล อยู่ห่างจากนคร[[อิสตันบูล]] เมืองใหญ่ที่สุดของตุรกีด้วยการเดินทางทาง[[รถยนต์]]ประมาณ 4 ชั่วโมง และนั่งเรือเฟอร์รีข้ามฟากไป ในอดีต เคยเป็นที่ตั้งของเมือง[[ทรอย]] ที่ปรากฏใน[[สงครามกรุงทรอย]] ปัจจุบัน มีซากของกำแพงเมืองที่เป็น[[หิน]]หนาปรากฏอยู่ จึงเป็นสถานที่ท่องเที่ยวที่สำคัญ ซึ่งทางทีมงานสร้าง[[ภาพยนตร์]]เรื่อง *Troy'' ในปี ค.ศ. 2004 ได้มอบม้าไม้ที่ใช้ในเรื่อง ให้แก่เมือง ซึ่งปัจจุบัน ได้ตั้งแสดงอยู่ และมีการผลิตเป็นของที่ระลึก

อีกทั้งในช่วงสงครามโลกครั้งที่หนึ่ง ในปี ค.ศ. 1915 ชานักคาแลเป็นสมรภูมิที่สำคัญในยุทธการที่ชานักคาแล เมื่อทางทัพผสมของฝ่ายสัมพันธมิตร ต้องการเดินทัพเรือผ่านเมืองนี้เพื่อเข้าสู่ทะเลดำเพื่อโจมตีรัสเซีย ทหารของฝ่ายตุรกี ซึ่งขณะนั้นเป็นจักรวรรดิออตโตมัน ได้ร่วมกันต่อสู้เพื่อยับยั้งจนได้รับชัยชนะในที่สุด มีผู้บาดเจ็บและเสียชีวิตจำนวนมาก นับเป็นประวัติศาสตร์ครั้งสำคัญครั้งหนึ่งของตุรกี ซึ่งในบรรดาทหารที่เข้าร่วมรบนั้น มีมุสทาฟา เคมัล หรือในเวลาต่อมา คือมุสทาฟา เคมัล อาทาทืร์ค บิดาแห่งชาติตุรกี เข้าร่วมรบอยู่ด้วย  ปัจจุบัน มีการสร้างอนุสาวรีย์และสุสานเพื่อรำลึกถึงผู้เสียชีวิตจำนวนมากในการต่อสู้ครั้งนี้
 
## อ้างอิง

## แหล่งข้อมูลอื่น
*เว็บไซต์อย่างเป็นทางการของเมือง  
*

หมวดหมู่:เมืองในประเทศตุรกี
หมวดหมู่:เมืองโบราณในประเทศตุรกี
ปลาสินสมุทรบั้งเหลือง

**ปลาสินสมุทรบั้งเหลือง** หรือ **ปลาสินสมุทรบั้ง** หรือ **ปลาพีค็อก** (; ) ปลาทะเลชนิดหนึ่ง ในวงศ์ปลาสินสมุทร (Pomacanthidae) จัดเป็นปลาเพียงชนิดเดียวเท่านั้นที่อยู่ในสกุล *Pygoplites* 

ตอนบนของหัวจะมีสีฟ้าอมเทา จมูก คางและอกเป็นสีเหลืองอ่อน ลำตัวมีสีส้มสดเป็นสีพื้นและมีแนวสีฟ้าอ่อน ขอบเข้มอีก 5-9 เส้นแนวพาดตรงจากหลังจรดบริเวณท้อง ครีบหางสีเหลืองสด  ขณะที่ยังเป็นลูกปลาอยู่จะมีแถบสีอ่อนซึ่งมีขอบสีเข้ม 4 แถบพาดผ่านสีข้างช่วงตอนท้ายของครีบหลังจะมีปื้นสีเข้มขนาดใหญ่ 

ขนาดโตเต็มที่ประมาณ 25 เซนติเมตร มักพบเป็นคู่หรืออยู่ลำพังเพียงตัวเดียว กินฟองน้ำและเพรียงหัวหอมเป็นอาหาร พบกระจายพันธุ์ในเขตร้อน แถบอินโด-แปซิฟิก ในน่านน้ำไทย พบได้ในฝั่งทะเลอันดามัน

จัดเป็นปลาชนิดหนึ่งที่มีความสวยงามมาก นิยมเลี้ยงเป็นปลาสวยงาม และแสดงตามพิพิธภัณฑ์สัตว์น้ำ 

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:วงศ์ปลาสินสมุทร
หมวดหมู่:ปลาตู้หมวดหมู่:ปลาชนิดเดียว
เท็กซาโก

**เท็กซาโก** (Texaco  ย่อมาจาก The **Texa**s **Co**mpany)  เป็นชื่อเครื่องหมายการค้าของเครือข่ายค้าปลีกและสถานีบริการน้ำมันของสหรัฐอเมริกา  ปัจจุบันเป็นบริษัทในเครือของเชฟรอน

บริษัทก่อตั้งมาตั้งแต่ปี ค.ศ. 1901 ที่เมืองโบมอนต์ รัฐเท็กซัส สืบเนื่องมาจากการขุดพบบ่อน้ำมันสปินเดิลท็อป ทางตอนใต้ของเมือง  บริษัทมีการเติบโตขึ้นจนเป็นบริษัทน้ำมันบริษัทเดียว ที่ทำตลาดสถานีน้ำมันในชื่อเดียวกันทั้ง 50 รัฐของสหรัฐอเมริกา และประเทศแคนาดา  และยังได้ร่วมทุนกับโซแคล (สแตนดาร์ดออยล์แห่งแคลิฟอร์เนีย ซึ่งต่อมาก็คือ เชฟรอน) จากรัฐแคลิฟอร์เนีย ก่อตั้งบริษัท แคลิฟอร์เนียเท็กซัสออยล์คัมปานี (California Texas Oil Company) ขึ้นในปี ค.ศ. 1936  ปัจจุบันบริษัทร่วมทุนนี้คือ คาลเท็กซ์

ในปี ค.ศ. 2001 เท็กซาโกได้ควบรวมกิจการกับเชฟรอน ด้วยมูลค่า 45 พันล้านดอลลาร์สหรัฐ และเปลี่ยนชื่อเป็น "เชฟรอนเท็กซาโก" ต่อมาในปี 2005 บริษัทแม่ได้ลดชื่อเหลือเพียง "เชฟรอน"  โดยเท็กซาโกยังคงทำตลาดในอเมริกาเหนือ ละตินอเมริกา แอฟริกา และประเทศอังกฤษ

หมวดหมู่:บริษัทน้ำมัน
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2444
หมวดหมู่:เชฟรอน
หมวดหมู่:เท็กซาโก
ไฟเผาซินเอี๋ย

หลังจากพ่ายศึกทุ่งพกบ๋อง โจโฉสั่งทัพใหญ่ห้าสิบหมื่นแบ่งเป็นห้าสาย เลือกฤกษ์งามยามดีคิดจะสยบภาคใต้ ตอนนั้นเล่าเปียวตายแล้ว เล่าจ๋องภายใต้การกำกับของญาติฝ่ายมารดาลอบยกเมืองให้โจโฉ ทัพโจโฉไม่มีสิ่งใดขัดขวางรุดหน้าสู่ซินเอี๋ย (ในศึกครั้งนี้ขงเบ้งใช้ทั้งไฟและน้ำในกลศึก)

## การวางแผนสู้รบ
*สถานการณ์คับขันขงเบ้งใช้ทั้งไฟและน้ำในกลศึกครั้งนี้
** 1. ประกาศให้ชาวเมืองอพยพตามไปที่อ้วนเซีย โดยให้ซุนเขียนและพวกคอยดูแล
** 2. ให้กวนอูนำทหารหนึ่งพันไปซุ่มที่ตอนบนของแม่น้ำไป๋เหอ ใช้ถุงทรายกั้นน้ำเอาไว้รอถึงวันต่อมายามสามเมื่อทหารโจลงลุยข้ามน้ำให้ยกถุงทรายขึ้นปล่อบน้ำให้ไหลท่วมลงมา
** 3. ให้เตียวหุยนำทหารหนึ่งพันซุ่มที่ท่าข้ามโป๋หลิง รอให้ทหารโจแตกตื่นหนีขึ้นจากลำน้ำแล้วยกกำลังออกตามฆ่า
** 4. ให้จูล่งนำทหารสามพันแบ่งออกเป็นสามสายทางตะวันตก ทางใต้ ทางเหนือ นำเชื้อเพลงเช่นดินดำกำมะถันไปซุกไว้บนหลังคาชาวบ้านทั่วเมืองรอถึงเวลาเหมาะสม ใช้เกาทัณฑ์เพลิงยิงไปจุดระเบิดและให้จูล่งนำทหารหน่วยรบชั้นยอดดักอยู่ทางประตูตะวันออกรอสังหารศัตรูที่แตกตื่นออกมา
** 5. ให้เล่าฮอง บิฮอง นำทหารสองพันตั้งอยู่ที่เนินหางนกกระจอก นอกเมืองซินเอี๋ยสามสิบลี้ซุ่มรอไว้เมื่อเห็นไฟไหม้ขึ้นในเมืองให้บุกเข้าไปไล่ฆ่าศัตรู

## เหตุการณ์ที่เกิดขึ้น
โจหยิน โจหอง นำทหารเป็นทัพหน้าบุกมาซินเอี๋ยพบแต่เมืองว่างเปล่าจึงพักทัพลงทำอาหารในยามพลบค่ำ เกิดไฟไหม้ขึ้นสามด้านทางตะวันตก เหนือและใต้ ลมพัดแรงไฟลุกลามไปทั่ว โจหยินนำทหารลุยฝ่าควันไฟออกทางทิศตะวันออก ทหารเหยียบกันเองตายมากมายท่ามกลางความชุลมุน ออกประตูได้ไม่นานก็เจอกับหน่วยซุ่มโจมตีของจูล่งต้องหนีต่อไปถึงแม่น้ำไป๋เหอที่มีน้ำตื้นๆ ทหารจึงพากันวิ่งหนีแย่งกันลุยข้ามแม่น้ำ กวนอูอยู่ตอนบนได้ยินเสียงอื้ออึงจึงสั่งทำลายถุงทรายที่ขวางลำน้ำอยู่ปล่อยน้ำลงมาท่วมทัพโจตายมากมาย ผู้ที่หนีรอดขึ้นฝังได้ต้องไปเจอกับเตียวหุยที่คอยดักอยู่อีก โจหยินดิ้นรนหนีตายไปได้อย่างทุลักทุเล

## อ้างอิง
* พงศาวดารจีน สามก๊ก ฉบับสมบูรณ์พร้อมคำวิจารณ์ โดย วิวัฒน์ ประชาเรืองวิทย์
* สามก๊ก เล่ม 9 ตอนปลุกมังกรหลับ โดย บริษัท นานมี จำกัด - สำนักพิมพ์ทองเกษม

ไฟเผาซินเอี๋ย
หมวดหมู่:พ.ศ. 745
เซลล์ประสาทหลายขั้ว

**เซลล์ประสาทหลายขั้ว** () เป็นเซลล์ที่มีเด็นไดรต์ (dendrite) ยื่นออกจากตัวเซลล์หลายเส้น แต่มีแอกซอน (axon) เพียงเส้นเดียว แบ่งเป็น 2 ชนิดตามรูปร่าง ได้แก่
* pyramidal cell รูปร่างเหมือนปิรามิด พบได้ที่สมองใหญ่หรือซีรีบรัม 
* purkinje cell รูปร่างเหมือนหยดน้ำหรือกัลปังหาพบที่สมองน้อย หรือซีรีเบลลัม 
ดูข้อมูลเพิ่มเติมที่ เซลล์ประสาท

หมวดหมู่:เซลล์ประสาท
หมวดหมู่:ระบบประสาทกลาง
ปลาเม็ดขนุน

**ปลาเม็ดขนุน** (; ) ปลาทะเลชนิดหนึ่ง ในวงศ์ปลาแพะ (Mullidae)

มีรูปร่างทรงกระสวย บริเวณเหนือเส้นข้างลำตัวมีแถบสีเหลืองพาดผ่าน แนวยาวของลำตัวตั้งแต่บริเวณหลังขอบตาไปจนถึงปลายหาง มีเกล็ดขนาดใหญ่ลักษณะเป็นแบบสากเล็กน้อย ส่วนหัวมีเกล็ด ใต้คางมีหนวด 1 คู่ ที่ไวต่อความรู้สึก ใช้สำหรับคุ้ยเขี่ยหาอาหารตามหน้าดิน เช่น พื้นทราย ซึ่งดูแล้วเหมือนหนวดเคราของแพะ ครีบต่าง ๆ มีสีเหลืองอ่อน ประกอบไปด้วย ครีบหลังแยกเป็น 2 ตอน ครีบอก ครีบท้อง ครีบก้น และมีครีบหางแบบเว้าลึก

มีขนาดความยาวโตเต็มที่ประมาณ 28 เซนติเมตร มีพฤติกรรมชอบอยู่รวมกันเป็นฝูง อาศัยบริเวณเหนือพื้นทรายและแนวปะการัง บริเวณมหาสมุทรอินเดียและ มหาสมุทรแอตแลนติก

จัดเป็นปลาเศรษฐกิจ ที่มีการจับเพื่อการประมง

## อ้างอิง

## แหล่งข้อมูลอื่น
* รูปและข้อมูลเพิ่มเติม 

หมวดหมู่:ปลาเศรษฐกิจ
หมวดหมู่:วงศ์ปลาแพะ (ปลาทะเล)
วิถีเพนโทสฟอสเฟต

thumb|right|400px|วิถีเพนโตสฟอสเฟต
**วิถีเพนโตสฟอสเฟต** () หรือ**วิถีฟอสโฟกลูโคเนต** () หรือ**เฮกโซสมอโนฟอสเฟตชันต์** () เป็นขบวนการซึ่งสร้าง NADPH และน้ำตาลเพนโตส หรือน้ำตาล 5 คาร์บอน วิถีดังกล่าวประกอบด้วยสองระยะ ระยะแรกเรียกว่า ระยะใช้ออกซิเจน (oxidative phase) ซึ่งมีการสร้าง NADPH ระยะที่สองเป็นการสังเคราะห์น้ำตาล 5 คาร์บอนโดยไม่ใช้ออกซิเจน (non-oxidative) วิถีดังกล่าวเป็นทางเลือกของไกลโคไลสิส แม้วิถีนี้จะเกี่ยวข้องกับออกซิเดชันของกลูโคส แต่บทบาทหลักกลับเป็นแอแนบอลิซึมมากกว่าแคแทบอลิซึม ในสิ่งมีชีวิตส่วนมาก วิถีดังกล่าวเกิดในไซโทพลาสซึม สำหรับพืช ขั้นตอนส่วนใหญ่เกิดในพลาสติด

## อ้างอิง

หมวดหมู่:ฟอสฟอรัส
หมวดหมู่:วิถีเมแทบอลิซึม
หมวดหมู่:เมแทบอลิซึมของคาร์โบไฮเดรต
สกอตต์ บราวน์ (ดีเจ)

**สก็อต อเล็กซานเดอร์ บราวน์** () เกิดเมื่อวันที่ 4 ธันวาคม ค.ศ. 1972 ในกลาสโกว์ เป็นดีเจและโปรดิวเซอร์เพลงชาวสก็อตแลนด์ ตอนนี้เขาอาศัยอยู่ในฮัดเดอส์ฟีลด์ เวสต์ยอร์กเชอร์ บราวน์ได้ผลิตและเล่นเพลงที่หลากหลายแนวเพลงที่ทั่วไปเรียกว่าเรฟ ถึงแม้ว่าเขาจะมีความเกี่ยวข้องมากที่สุดกับ bouncy techno ในช่วงเพลงของเขาที่ได้มากจากแฮปปี้ฮาร์ดคอร์กระทั่งฮาร์ดแทรนซ์ไปยังแกบเบอร์

## อ้างอิง

## แหล่งข้อมูลอื่น
* The Home Of Scott Brown
* Interview with Scott Brown on HarderFaster
* Discogs
* Extensive discography

หมวดหมู่:ดีเจ
สกอตต์ บราวน์ (แก้ความกำกวม)

**สกอตต์ บราวน์** อาจหมายถึง:

## นักกีฬา
*สกอตต์ บราวน์ (อเมริกันฟุตบอล) โค้ชอเมริกันฟุตบอลวิทยาลัยของเคนตักกีสเตต
*สกอตต์ บราวน์ (นักกีฬาเบสบอล) (เกิดใน พ.ศ. 2499), อดีตพิชเชอร์ในเมเจอร์ลีกเบสบอล ของ Cincinnati Reds
*สกอตต์ บราวน์ (นักฟุตบอลเกิดในเมษายน พ.ศ. 2528), นักฟุตบอลชาวอังกฤษ
*สกอตต์ บราวน์ (นักฟุตบอลเกิดในพฤษภาคม พ.ศ. 2528) กองกลางชาวอังกฤษ
*สกอตต์ บราวน์ (นักฟุตบอลชาวสกอตแลนด์) (เกิดใน พ.ศ. 2528) นักฟุตบอลชาวสกอตในไฮเบอร์เนียน เซลติก และทีมชาติสกอตแลนด์
*สกอตต์ บราวน์ (นักกายกรรม) (เกิดใน พ.ศ. 2526) นักแทรมโพลีนชาวออสเตรเลีย
*สกอตต์ บราวน์ (นักกอล์ฟ) (เกิดใน พ.ศ. 2526) นักกอล์ฟมืออาชีพชาวอเมริกัน
*สกอตต์ บราวน์ (รักบี้ลีก) นักรักบี้ชาวออสเตรเลีย

## คนอื่น ๆ
*สกอตต์ ฟิลิป บราวน์ สมาชิกวุฒิสภาสหรัฐอเมริกา
*สกอตต์ บราวน์ (มือเบส) มือเบสจากวงร็อกแคนาดา Trooper
*สกอตต์ บราวน์ (ผู้ประกาศข่าว) ผู้ประกาศข่าวต่อเนื่องในอดีตจาก Grampian Television
*สกอตต์ บราวน์ (ดีเจ) (เกิดใน พ.ศ. 2515) ดีเจชาวสกอตแลนด์
*สกอตต์ จี. บราวน์ นักวิชาการชาวแคนาดา
*สกอตต์ โอ. บราวน์ (เกิดใน พ.ศ. 2518) นักเขียนและผู้เผยแพร่ชาวอเมริกัน
*สกอตต์ เวสลีย์ บราวน์ (เกิดใน พ.ศ. 2495) นักร้องเพลงคริสเตียนร่วมสมัย (CCM) และนักแต่งเพลงชาวอเมริกัน
ฮาร์ดคอร์ (ดนตรีอิเล็กทรอนิกส์แดนซ์)

**ฮาร์ดคอร์** () หรือ **ฮาร์ดคอร์เทคโน** () เป็นชนิดของดนตรีอิเล็กทรอนิกส์แดนซ์ ที่เป็นแบบฉบับโดยใช้จังหวะของเสียงบิดเบือนและท่วงทำนองเหมือนจังหวะดนตรีอินดัสเทรียลและแซมเพิล ลักษณะจังหวะต่างๆของฮาร์ดคอร์มีช่วงตั้งแต่ประมาณ 95 ครั้งต่อวินาที ("นิวบีต" จากเบลเยียม และเรฟ/เทคโน) ไปถึงมากกว่า 300 ครั้งต่อวินาที ("สปิดคอร์") กับสไตล์ที่แพร่หลายมากขึ้นตั้งแต่ประมาณ 150 ครั้งต่อวินาทีไปถึง 200 ครั้งต่อวินาที

หมวดหมู่:ประเภทดนตรีอิเล็กทรอนิกส์แดนซ์
ฮาร์ดคอร์

**ฮาร์ดคอร์** () อาจหมายถึง

## ดนตรี
* ฮาร์ดคอร์พังก์ (มักเรียกว่า "ฮาร์ดคอร์") แนวเพลงย่อยของดนตรีพังก์ร็อก
* ฮาร์ดคอร์เทคโน (มักเรียกว่า "ฮาร์ดคอร์") แนวเพลงของดนตรีอิเล็กทรอนิกส์
* ฮาร์ดคอร์ฮิปฮอป แนวเพลงย่อยของเพลงฮิปฮอป
* ''Hard Core'' (Lil' Kim album)
* ''Hard Core'' (Paul Dean album)
* ''Hardcore'' (album)  อัลบั้มในปี 2004 ของ แดดดี้ เฟรดดี้
* *[[Hardcore '81]]* อัลบั้มของ D.O.A.

## อื่น ๆ
* มวยปล้ำฮาร์ดคอร์ (Hardcore wrestling) มวยปล้ำอาชีพรูปแบบหนึ่ง
โหด เลว ดี 2

**โหด เลว ดี 2** (; ; พินอิน: *Yīngxióng běnsè èr*) ภาพยนตร์แอ๊คชั่นสัญชาติฮ่องกง ในปี ค.ศ. 1987 เป็นภาคต่อของ *[[A Better Tomorrow]]*

## เนื้อเรื่อง
หลายปีผ่านไป เรื่องราวของอาเห่า, เสี่ยวหม่า และอาเฉีย เป็นที่เลื่องลือและจดจำไปทั่วกลายเป็นตำนาน จนมีผู้วาดนิยายภาพให้แก่พวกเขา เมื่ออาเห่าพ้นโทษออกมา ได้พบว่า เสี่ยวหม่า ยังมีน้องชายอีกคนที่หน้าตาเหมือนกัน ชื่อ เคน เปิดร้านอาหารอยู่ที่นิวยอร์ก 

ที่นิวยอร์ก เคน เป็นคนใจถึงและไม่เกรงกลัวใครเหมือนพี่ชาย ขณะที่ ลุงหลง อดีตมาเฟียที่พวกอาเห่าให้การนับถือ ต้องการตามหาลูกสาวที่พลัดพรากกันไปหลายปี จึงโทรศัพท์มาขอความช่วยเหลือจาก คุณโก ลูกน้องเก่า โดยหารู้ไม่ว่าคุณโกได้ร่วมมือกับมาเฟียอเมริกันกำจัดลุงหลง เพื่อขึ้นเป็นเจ้าของธุรกิจผลิตแบงค์ปลอมแทน คุณโกส่งมือปืนมาลอบสังหารลุงหลงที่โบสถ์ ลุงหลงแม้รอดชีวิตมาได้ แต่หลายคนต้องตาย ลุงหลงเองก็เสียใจจนเสียสติ แต่ก็ยังส่งคนมาตามเก็บลุงหลงและเคนอยู่ตลอด แต่ก็ถูกเคนยิงตายหมด แต่ร้านอาหารของเคนก็ถูกระเบิดทำลายเรียบ ส่วนที่ฮ่องกง อาเห่าได้แฝงตัวเข้าไปอยู่ร่วมกับองค์กรของคุณโก โดยที่ อาเฉีย น้องชายซึ่งเป็นตำรวจที่พยายามจะแฝงตัวเข้ามาเหมือนกัน ซึ่งคุณโกไม่เคยเชื่อใจทั้ง 2 คนเลย จึงได้ให้ 2 คนนี้ยิงกัน เพื่อพิสูจน์ความจริงใจ

เพื่อความปลอดภัย เคนจึงพาลุงหลงที่ได้สติคืนมาแล้วกลับมาฮ่องกง และร่วมมือกับอาเห่าและอาเฉียเพื่อทะลายองค์กรคุณโก แต่อาเฉียพลาดท่าถูกยิงตาย ทั้ง 3 จึงสาบานว่าจะล้างแค้นให้อาเฉีย ด้วยการบุกเข้าไปยิงแบบบ้าระห่ำ

## นักแสดง
*เคน...โจว เหวินฟะ
*อาเห่า...ตี้ หลุง
*อาเฉีย...เลสลี่ จาง
*ลุงหลง/ หลงซิง...ซื่อ เทียน
*คุณโก...กวน ซาน

## เบื้องหลัง
*A Better Tomorrow II* เป็นภาพยนตร์ภาคต่อที่ต่อยอดจากความสำเร็จของ *A Better Tomorrow* ภาคแรก ในปี ค.ศ. 1986 ซึ่งเป็นภาพยนตร์ที่ประสบความสำเร็จในทุกด้าน ทั้งคำวิจารณ์ และยอดรายได้เมื่อออกฉาย และสร้างชื่อเสียงให้แก่ จอห์น วู ผู้กำกับฯ และฉีเคอะ ผู้อำนวยการสร้างฯด้วย

ในภาคนี้ ทีมผู้สร้างยังคงเป็นชุดเดิม โดยได้นักแสดงชุดเดิมกลับมารับบทเหมือนเดิม และได้ ซื่อ เทียน นักแสดงตลกที่ผันตัวเองมาแสดงบทเข้มข้นครั้งแรก ซึ่งภาพยนตร์ประสบความสำเร็จเป็นอย่างมาก จนมีการสร้างภาคต่อมา เป็นภาค 3 ในปี ค.ศ. 1989 ที่ฉีเคอะ ทำหน้าที่กำกับฯ

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาคต่อฮ่องกง
หมวดหมู่:ภาพยนตร์โลดโผนหมวดหมู่:ภาพยนตร์ที่กำกับโดย จอห์น วู
หมวดหมู่:ภาพยนตร์ฮ่องกง
หมวดหมู่:ภาพยนตร์ฮ่องกงที่ออกฉายในปี พ.ศ. 2530
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่ถ่ายทำในฮ่องกง
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ภาษาจีนกวางตุ้ง
มันมากับความมืด

**มันมากับความมืด** () เป็นภาพยนตร์ไทยแนวไซไฟที่เข้าฉายในปี พ.ศ. 2514 ถ่ายทำด้วยฟิล์ม 35 มม. และบันทึกเสียงพากย์ในฟิล์ม นับเป็นผลงานการกำกับภาพยนตร์เรื่องแรกของหม่อมเจ้าชาตรีเฉลิม ยุคล ศิลปินแห่งชาติสาขาศิลปะการแสดง อีกทั้งยังเป็นผลงานการแสดงนำเรื่องแรกของสรพงศ์ ชาตรี ศิลปินแห่งชาติสาขาศิลปะการแสดง ภาพยนตร์เรื่องนี้ได้รับการยกย่องให้เป็นภาพยนตร์แนว วิทยาศาสตร์ (ไซไฟ) เรื่องแรกของประเทศไทย ซึ่งนับว่าเป็นการสร้างสรรค์ที่แปลกใหม่และแหวกแนวจากภาพยนตร์ไทยในยุคนั้นอย่างมาก เรื่องราวเกี่ยวกับการรุกรานจากสิ่งมีชีวิตนอกโลกในประเทศไทย

## เนื้อเรื่อง
ธงชัย (ถนอม นวลอนันต์) นักดาราศาสตร์และ เศก (สรพงศ์ ชาตรี) ผู้ช่วยของเขา ได้สังเกตเห็นอุกกาบาตตก และสรุปว่าอุกกาบาตเหล่านั้นได้ตกลงที่ไหนสักแห่งในภาคใต้ของประเทศไทย พวกเขามุ่งหน้าไปยังจังหวัดระนอง และเริ่มการสืบสวนที่เหมืองโปแตชของหลวงโกเศษ (สุรสิทธิ์ สัตยวงศ์) เมื่อพวกเขามาถึง ก็พบว่าสถานที่ดังกล่าวถูกกลุ่มโจรล้อมไว้ เศกเข้ามาช่วยเหลือ และเพื่อเป็นการตอบแทนบุญคุณ หลวงโกเศษจึงพาธงชัยและเศกไปที่บ้านพร้อมหาที่พักให้พวกเขา

ชลลัดดา (นัยนา ชีวานันท์) ลูกสาวของหลวงโกเศษ เธอเชื่อว่าตัวเองสามารถช่วยเศกในการหาตำแหน่งที่อุกกาบาตตกได้ พวกเขาติดต่อกับ “หมู่บ้านคนน้ำ” ซึ่งชลลัดดาได้ผูกมิตรกับสาหร่าย ลูกสาวของหัวหน้าหมู่บ้าน

ในขณะเดียวกัน เพื่อนชายของชลลัดดาเกิดความอิจฉาเมื่อเห็นเธออยู่กับเศก ขณะที่เขากำลังคร่ำครวญถึงเรื่องราวที่เกิดขึ้นกับเพื่อนคนอื่น ๆ กลุ่มเพื่อนจึงร้องเพลงแซวเขา ขณะที่เขาระบายความปรารถนาอันจริงใจของตัวเอง

ในเวลากลางคืน ที่หมู่บ้านคนน้ำ หัวหน้าหมู่บ้านจะไปสวดมนต์ต่อเจ้าแม่กาลีบนหน้าผาที่มองเห็นทะเล ขณะที่เขาออกเดินทาง เขาถูกโจมตีโดยสิ่งมีชีวิตรูปร่างคล้ายก้อนวุ้น มีหนวด และดวงตาสีเขียวเรืองแสงขนาดใหญ่ หัวหน้าหมู่บ้านถูกสิ่งมีชีวิตต่างดาวเข้าสิง เขากลับไปยังหมู่บ้าน และก็ฆ่าทุกคนในหมู่บ้านด้วยการยิงลำแสงสีเขียวที่ออกมาจากดวงตาของเขา

วันรุ่งขึ้น เศก ชลลัดดา และคนอื่น ๆ จากแผ่นดินใหญ่ ก็ลงเรือไปยังหมู่บ้านคนน้ำ ในตอนแรกพวกเขาคิดว่าหมู่บ้านแห่งนี้ถูกทิ้งร้าง แต่เมื่อตรวจสอบเพิ่มเติมก็พบเพียงโครงกระดูกของชาวบ้านเท่านั้น ทางกลุ่มตัดสินใจที่จะเผาหมู่บ้าน แต่สาหร่ายยังมีชีวิตและติดอยู่ในกองไฟ ชลลัดดาและคนอื่น ๆ รีบเข้าช่วยเหลือ ก่อนพาเธอกลับไปยังแผ่นดินใหญ่

## นักแสดง
*พระเจ้าวรวงศ์เธอ พระองค์เจ้าอนุสรมงคลการ
*สรพงศ์ ชาตรี
*นัยนา ชีวานันท์
*คมน์ อรรฆเดช
*ดามพ์ ดัสกร
*ถนอม นวลอนันต์
*สุรสิทธิ์ สัตยวงศ์
*ชูศรี มีสมมนต์
*พนม นพพร
*โดม สิงห์โมฬี
*หม่อมหลวงรุจิรา อิศรางกูร
*มารศรี อิศรางกูร ณ อยุธยา

## อ้างอิง

## แหล่งข้อมูลอื่น

หมวดหมู่:ภาพยนตร์ภาษาไทย
หมวดหมู่:ภาพยนตร์ไซไฟไทย
หมวดหมู่:ภาพยนตร์สัตว์ประหลาดไทย
หมวดหมู่:ภาพยนตร์ไทยที่ออกฉายในปี พ.ศ. 2514
หมวดหมู่:ภาพยนตร์ที่กำกับโดย หม่อมเจ้าชาตรีเฉลิม ยุคล
หมวดหมู่:ภาพยนตร์โดยละโว้ภาพยนตร์
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์เปิดตัวผู้กำกับในปี พ.ศ. 2514
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ที่ถ่ายทำใน 35 มม.
จอร์จ เวสติงเฮาส์

**จอร์จ เวสติงเฮาส์ จูเนียร์**  (George Westinghouse, Jr) วิศวกร นักประดิษฐ์ และนักธุรกิจชาวอเมริกัน  เป็นผู้ออกแบบระบบห้ามล้ออัดอากาศสำหรับรถไฟ ที่ใช้งานอยู่ในรถไฟยุคปัจจุบันมาตั้งแต่ปี ค.ศ. 1872  และยังเป็นคู่แข่งของโธมัส เอดิสัน ในการนำเสนอระบบจ่ายกระแสไฟฟ้าในยุคแรก  โดยเวสติงเฮาส์ได้พัฒนาระบบไฟฟ้ากระแสสลับ มาจากงานวิจัยของนิโคลา เทสลา  ในขณะที่เอดิสันนำเสนอระบบไฟฟ้ากระแสตรง

เวสติงเฮาส์ได้ก่อตั้งบริษัท เวสติงเฮาส์อิเลคทริก ขึ้นในปี ค.ศ. 1886 บริษัทนี้เป็นผู้ติดตั้งระบบจ่ายกระแสไฟฟ้า และต่อมาได้ขยายสู่ธุรกิจออกอากาศวิทยุ โทรทัศน์ เครื่องจักรกล และเครื่องใช้ในครัวเรือน ด้วยเครื่องหมายการค้า "เวสติงเฮาส์"  

## อ้างอิง

หมวดหมู่:บุคคลที่เกิดในปี พ.ศ. 2389
หมวดหมู่:นักธุรกิจชาวอเมริกัน
หมวดหมู่:นักประดิษฐ์ชาวอเมริกัน
หมวดหมู่:วิศวกรชาวอเมริกัน
หมวดหมู่:บุคคลจากนครนิวยอร์ก
เรียกข้าว่าวีรบุรุษ

**"We Were Soldiers"** หรือในชื่อภาษาไทย **"เรียกข้าว่าวีรบุรุษ"** เป็นภาพยนตร์อเมริกันในปี ค.ศ. 2002 มีเนื้อหาเกี่ยวกับยุทธการเอียดรัง ในสงครามเวียดนามช่วง ค.ศ. 1965 นำแสดงโดย เมล กิบสัน กำกับภาพยนตร์โดย แรนดัล วอลเลซ เนื้อหาในภาพยนตร์ดังกล่าวสร้างขึ้นจากหนังสือ "We Were Soldiers Once… And Young" ซึ่งเป็นบันทึกความทรงจำของพันโทฮัล มัวร์ อดีตผู้บังคับกองพันที่ 1 กรมทหารม้าที่ 7 ของสหรัฐอเมริกา ซึ่งเป็นหน่วยที่ปฏิบัติการในยุทธการเอียดรัง และโจเซฟ แอล. แกลโลเวย์ นักข่าวสงครามผู้มีส่วนร่วมอยู่ในยุทธการครั้งนั้น 

## รายชื่อนักแสดง
* เมล กิบสัน - พันโท ฮัล มัวร์ (Lieutenant Colonel/Colonel Hal Moore)
* แมเดลีน สโตว์ - จูเลีย มัวร์ (Julia Moore)
* Taylor Momsen - Julie Moore
* Luke Benward - David Moore
* Devon Werkheiser - Steve Moore
* Greg Kinnear - พันตรี บรูซ "สเนกชิท" แครนดัล (Major Bruce "Snakeshit" Crandall)
* Sam Elliott - จ่ากองพัน เบซิล แอล. พลัมลีย์ (Sergeant Major Basil L. Plumley)
* Chris Klein - ร้อยตรี แจ็ค เกกแกน (2nd Lieutenant Jack Geoghegan)
* Keri Russell - บาร์บารา เกกแกน (Barbara Geoghegan)
* Barry Pepper - โจ แกลโลเวย์ (Joe Galloway)
* เดิน เซือง (Đơn Dương) - พันโท เงวียน หืว อัน (Lieutenant Colonel Nguyễn Hữu An)
* Ryan Hurst - สิบเอก เออร์นี ซาเวจ (Sergeant Ernie Savage)
* Robert Bagnell - ร้อยโท ชาร์ลี เฮสติง (1st Lieutenant Charlie Hastings)
* Marc Blucas - ร้อยตรี เฮนรี เฮอร์ริค (2nd Lieutenant Henry Herrick)
* Josh Daugherty - Sp4. Robert Ouellette
* Jsu Garcia - ร้อยเอก โทนี นาดาล (Captain Tony Nadal)
* Jon Hamm - ร้อยเอก แมตต์ ดิลลอน (Captain Matt Dillon)
* Desmond Harrington - Sp4. Bill Beck
* Blake Heron - Sp4. Galen Bungum
* Clark Gregg - ร้อยเอก ทอม เม็ตสเกอร์ (Captain Tom Metsker)
* Erik MacArthur - Sp4. Russell Adams
* Dylan Walsh - ร้อยเอก โรเบิร์ต เอ็ดเวิร์ด (Captain Robert Edwards)
* Mark McCracken - ร้อยเอก เอ็ก "ทูทอล" ฟรีแมน (Captain Ed "Too Tall" Freeman)
* Edwin Morrow - สิบตรีกองประจำการ วิลลี ก็อดโบลท์ (Private First Class Willie Godboldt)
* Brian Tee - สิบตรีกองประจำการ จิมมี นะกะยะมะ (Private First Class Jimmy Nakayama)
* Sloane Momsen - Cecile Moore
* Bellamy Young - Catherine Metsker
* Simbi Khali - Alma Givens

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม
หมวดหมู่:ภาพยนตร์เกี่ยวกับกองทัพบกสหรัฐ
หมวดหมู่:ภาพยนตร์สงครามที่สร้างจากเหตุการณ์จริง
โนอะ มิซูตานิ

**โนอะ มิซูตานิ** (; 9 กุมภาพันธ์ ค.ศ. 1989 – ) เป็นทั้งผู้มีชื่อเสียงทางโทรทัศน์ และเป็นเรซควีนชาวญี่ปุ่น เธอเกิดที่เมืองนาโงยะ จังหวัดไอจิ และอยู่ในสังกัดออสการ์โปรโมชัน

## ประวัติ
เมื่ออายุ 17 ปีโนอะ มิซูตานิ ได้เข้าร่วมประกวดบิโชโจะญี่ปุ่น แม้ว่าเธอจะล้มเหลวในการเข้าสู่รอบชิงชนะเลิศ แต่เธอก็ได้รับการสนับสนุนเข้าสู่สังกัดออสการ์โปรโมชัน จากนั้น ใน ค.ศ. 2010 เธอได้ทำหน้าที่เป็นเรซควีนที่ได้รับความนิยมในรายการแข่งขันซูเปอร์จีที *ทีมรูนา [[อีวานเกเลียน]]* (รับบทเป็น อายานามิ เรย์) และในช่วงเดือนพฤษภาคมของปีเดียวกันนี้ เธอได้เข้าร่วมรายการวาไรตี้ของทีวีโตเกียว โดยเป็น "สาวน้อยวัยใสรุ่นที่ 9" ของรายการ *[[ยาริซูกิโคซี]]* โดยได้รับเลือกพร้อมกับ เมงูมิ ฮารูนะ, อาโอกิ เคโตะ และอิมาอิ นารูมิ และในเดือนกันยายน ค.ศ. 2010 เธอได้รับเลือกเป็นนางแบบจากการออดิชันโดยยังจัมพ์รายสัปดาห์ และ เพลย์บอยรายสัปดาห์ ของรายการ *[[กราเวียร์เจแปน]]* โดยไม่ได้รับรางวัลจากการเข้าร่วมรายการ

## ชีวิตส่วนตัว
โนอะ มิซูตานิ มีความสามารถพิเศษด้านบัลเลต์คลาสสิก ซึ่งบางครั้งเธอเข้าร่วมแข่งขันในรายการ *บัลเลต์สำหรับเยาวชน* และงานอดิเรกของเธอคือการฟังเพลง เธอมีชื่อเล่นคือ ***ทาเระ นากาชิจัง*** เนื่องจากเธอค่อนข้างเกียจคร้านอยู่เกือบทุกวัน

## การปรากฏตัว
#### รายการโทรทัศน์
* ยาริซูกิโคซี (ทีวีโตเกียว) สาวน้อยวัยใสรุ่นที่ 9

#### คอมเมอร์เชียลเมสเสจ
* โคเซ *ซอฟตีโม* (ค.ศ. 2010)

#### วิดีโอเกม
* ยากูซ่า 4 (ค.ศ. 2010) - รับบทเป็นสาวคาราโอเกะ

## อ้างอิง

## แหล่งข้อมูลอื่น
* 水谷望愛オフィシャルブログ＆プロフィール-beamie
* goo自動車＆バイクエヴァンゲリオンレーシング 
* 

หมวดหมู่:ผู้มีชื่อเสียงทางโทรทัศน์ชาวญี่ปุ่น
หมวดหมู่:เรซควีน
หมวดหมู่:นางแบบญี่ปุ่น
หมวดหมู่:บุคคลจากนาโงยะ
บีกัน

thumb|ที่ตั้งเมืองวีกันในจังหวัดตีโมกอีโลโคส

**วีกัน** (อีโลกาโน: ; ) เป็นเมืองมรดกโลกในประเทศฟิลิปปินส์ เมืองโบราณวีกันจัดเป็นหนึ่งในเมืองที่สวยที่สุด ตั้งอยู่ทางตะวันตกของเกาะลูซอน ในจังหวัดตีโมกอีโลโคส ทางตอนเหนือของฟิลิปปินส์ ได้รับการขึ้นทะเบียนเป็นมรดกโลกเมื่อวันที่ 2 ธันวาคม พ.ศ. 2542 เป็นเมืองที่ยังคงรักษาเอกลักษณ์ของสถาปัตยกรรมสมัยอาณานิคมของสเปนไว้ได้อย่างดี ผังเมืองเป็นรูปแบบเมืองการค้าของยุโรปในเอเชีย ที่มีการผสมผสานวัฒนธรรมจีนและวัฒนธรรมยุโรปได้อย่างกลมกลืน ตัวเมืองตั้งอยู่บริเวณปากแม่น้ำอาบรา (Abra) ติดกับทะเลจีนใต้ บริเวณที่เป็นเขตอนุรักษ์ทางประวัติศาสตร์ตั้งอยู่ระหว่างแม่น้ำ 2 สาย คือ แม่น้ำโกวันเตส (Govantes) และแม่น้ำเมสตีโซ (Mestizo) มีโบราณสถานที่เป็นโบสถ์เก่าแก่สมัยอาณานิคม เช่น อาสนวิหารบีกัน เมืองบีกันมีประชากร 47,246 คน

## อ้างอิง

## แหล่งข้อมูลอื่น
* vigancity.gov.ph  — เว็บไซด์ประจำเมืองบีกัน 
* 
* 

หมวดหมู่:เมืองในเขตอีโลโคส
หมวดหมู่:จังหวัดอีโลโคสซูร์
หมวดหมู่:แหล่งมรดกโลกในประเทศฟิลิปปินส์
เยื่อหุ้มหัวใจ

thumb|350 px|เยื่อหุ้มหัวใจ

**เยื่อหุ้มหัวใจ** () เป็นเยื่อหุ้มสองชั้นที่มีลักษณะเหนียวและมีความแข็งแรงทนทาน โดยช่องว่างระหว่างเยื้อหุ้มทั้งสองชั้นจะมีของเหลวบรรจุอยู่ซึ่งมีหน้าที่ช่วยปกป้องหัวใจจากการกระตุกและการช็อก เยื่อหุ้มหัวใจแบ่งออกเป็น 2 ชั้นหลักๆได้แก่:

# **fibrous pericardium** เป็นชั้นที่อยู่ด้านนอก มีความแข็งแรงทนทาน มีลักษณะเหนียว ทำหน้าที่ห่อหุ้มหัวใจและหลอดเลือดใหญ่ที่ต่ออยู่กับหัวใจ (great vessel)
# **serous pericardium** เป็นชั้นเนื้อเยื่อบางๆที่อยู่ถัดเข้ามาด้านใน โดยพัฒนามาจาก mesothelium ซึ่งจะพบเป็นลักษณะของเซลล์แบนๆเรียงตัวกันหนึ่งแถว แบ่งออกเป็นสองชั้นย่อยๆได้แก่ 
* **parietal layer** เป็นส่วนที่บุทางด้านในของชั้น fibrous pericardium
* **visceral layer** เป็นชั้นที่อยู่แนบเนื้อหัวใจโดยบุอยู่ที่ผิวด้านนอกของหัวใจ และยังทำหน้าที่ผลิต pericardial fluid อีกด้วย

## ดูเพิ่ม
* หัวใจ
* การเจาะช่องเยื่อหุ้มหัวใจ

## แหล่งข้อมูลอื่น
*  - "Mediastinum: Pericardium (pericardial sac)"
*  ()

หมวดหมู่:หัวใจ
เรซควีน

[thumb|right|นางแบบในงาน เอฟ 1 แอนด์เวิลด์ซูเปอร์คาร์โชว์ 2009 ที่ศูนย์ประชุม คิม แดจุง ([กวางจู ประเทศเกาหลีใต้)]]
[thumb|right|นางแบบในงาน เอฟ 1 แอนด์เวิลด์ซูเปอร์คาร์โชว์ 2009 ที่ศูนย์ประชุม คิม แดจุง ([กวางจู ประเทศเกาหลีใต้)]]

**เรซควีน** (; ) เป็นนิยามคำศัพท์ของชาวญี่ปุ่นที่กล่าวถึงพริตตี้ที่เป็นลูกทีมของทีมแข่งรถ เช่น ทีมแข่งฟอร์มูลาวัน โดยมีนิยามศัพท์ภาษาอังกฤษเทียบเท่าคือ "Pit babe" เรซควีนจะปรากฏตัวอยู่กับทีมแข่งที่ตนทำหน้าที่อยู่ และการแข่งรถบางรายการอนุญาตให้มีเรซควีนยืนอยู่ข้างรถแข่งของทีมได้ในช่วงก่อนเริ่มการแข่งขัน บางครั้งมีเรซควีนในการจัดแสดงรถแข่ง เช่นในมอเตอร์โชว์ด้วย

## ประวัติ
เรซควีนเริ่มมีบทบาทครั้งแรกในรูปแบบของพริตตี้ประจำรายการแข่งขันรถยนต์ช่วงปลายทศวรรษที่ 1960 เมื่อนางแบบ ริสะ โอกาวะ () ได้รับการเชิญไปเป็นตัวแทนของผู้ชนะแข่งขัน ซึ่งหลังจากนั้นได้มีการประกาศเพื่อเป็นเกียรติว่า เรซควีน โดยช่วงก่อนหน้านั้น ผู้หญิงส่วนใหญ่ในทีมมักเป็นภรรยาหรือแฟนสาวของนักแข่งรถหรือทีมงาน ยกเว้นผู้หญิงบางคนที่เป็นนักแข่ง

ใน ค.ศ. 1983 ฮาวายเอี้ยนทรอปิก ซึ่งเป็นบริษัทผลิตโลชั่นกันแดดได้เป็นผู้ให้การสนับสนุนการแข่งขัน 24 ชั่วโมง เลอมังส์ ซึ่งบริษัทของตนได้นำนางแบบจากสหรัฐฯ มาปรากฏตัวบนสนามแข่งก่อนที่การแข่งขันจะเริ่มขึ้น ซึ่งนางแบบเหล่านั้นล้วนสวมชุดบิกินี่ที่มีชื่อของบริษัทปรากฏอยู่ หนึ่งปีถัดมา การดำเนินการดังกล่าวได้มีการนำไปใช้ที่ประเทศญี่ปุ่น ในรายการแข่งขันมอเตอร์ไซค์ ซุสุกะ 8 ชม.

## ดูเพิ่ม
* พริตตี้

## แหล่งข้อมูลอื่น


หมวดหมู่:การแข่งรถ
หมวดหมู่:นางแบบ
หมวดหมู่:การตลาด
วงศ์เต่าสแนปปิ้ง

**วงศ์เต่าสแนปปิ้ง** () เป็นวงศ์ของสัตว์เลื้อยคลานจำพวกเต่าขนาดใหญ่ วงศ์หนึ่ง ใช้ชื่อวิทยาศาสตร์ว่า Chelydridae

ลักษณะสำคัญของเต่าในวงศ์นี้ คือ เป็นเต่าน้ำจืดขนาดใหญ่ มีส่วนหัวและขาที่ใหญ่จนไม่สามารถหดเข้าในกระดองได้ กระดองหลังแบนและกว้าง ส่วนกระท้องท้องเล็กมาก ก้านกระดูกไปเชื่อมต่อกับขอบกระดองหลังตรึงแน่น ด้านท้ายของกะโหลกเว้ามาก หางยาว จึงเป็นเต่าที่ว่ายน้ำไม่ได้ดีนัก จึงใช้การเคลื่อนไหวด้วยการเดินใต้น้ำแทน การหุบขากรรไกรล่างเกิดจากการทำงานของกล้ามเนื้อที่ผ่านไปบนก้านกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล  ขอบนอกของกระดองหลังมีร่องที่แบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องในลักษณะยืดหยุ่นได้ 

ซึ่งเต่าในวงศ์นี้มีลักษณะคล้ายคลึงกับเต่าในวงศ์ Platysternidae หรือ เต่าปูลู ที่พบในทวีปเอเชีย ซึ่งมีขนาดเล็กกว่ามาก ซึ่งในบางข้อมูลได้จัดรวมทั้ง 2 วงศ์นี้ให้อยู่ด้วยกัน แต่เป็นวงศ์ย่อยของกันและกัน  

เต่าสแนปปิ้ง สามารถแบ่งออกได้เป็น 2 สกุล (ดูในตาราง)  เป็นเต่าที่อาศัยและหากินในน้ำเป็นหลัก ด้วยวิธีการฉกเหยื่อด้วยกรามที่ทรงพลังด้วยความรุนแรงและรวดเร็ว อันเป็นที่มาของชื่อสามัญ พบกระจายพันธุ์ในทวีปอเมริกาเหนือ ถือเป็นซากดึกดำบรรพ์ที่ยังมีชีวิตอยู่ เพราะได้ปรากฏขึ้นมาเป็นโลกเป็นเวลานานถึง 90 ล้านปีแล้ว และเหลือสมาชิกที่ยังคงดำรงเผ่าพันธุ์อยู่แค่ไม่กี่ชนิดเท่านั้น  

## ดูเพิ่ม
*Platysternidae

## อ้างอิง

## แหล่งข้อมูลอื่น

หมวดหมู่:อันดับย่อยเต่า
หมวดหมู่:ซากดึกดำบรรพ์มีชีวิต
หมวดหมู่:สัตว์ที่พบในทวีปอเมริกาเหนือ
หมวดหมู่:วงศ์เต่าสแนปปิ้ง
พระราชวังโนร์พูลิงกา

thumb|250px|พระราชวังโนร์พูลิงกา

**พระราชวังโนร์พูลิงกา** (, , หลัวปู้หลินข่า; หมายถึง "สวนแห่งสมบัติ") หรือ **พระราชวังฤดูร้อนโนร์พูลิงกา** เป็นพระราชวังล้อมรอบไปด้วยอุทยานขนาดใหญ่ ตั้งอยู่ในลาซ่า เขตปกครองตนเองทิเบต ประเทศจีน เป็นสิ่งก่อสร้างหนึ่งในกลุ่มโบราณสถานพระราชวังโปตาลา ซึ่งได้รับการขึ้นทะเบียนเป็นมรดกโลกในปี ค.ศ. 2001 (พ.ศ. 2544) พระราชวังโนร์พูลิงกาสร้างขึ้นในช่วงปี ค.ศ. 1755 แล้วเสร็จในปี ค.ศ. 1783 โดยผู้ตรวจราชการที่ราชสำนักชิงส่งมาประจำทิเบต สร้างถวายองค์ทะไลลามะองค์ที่ 7 แกซัง กยาโช พระราชวังแห่งนี้ตั้งอยู่ห่างจากพระราชวังโปตาลาไปทางทิศตะวันตกประมาณ 2 กิโลเมตร มีอาณาบริเวณกว้างขวางถึง 3.6 ตารางกิโลเมตร ซึ่งเป็นพื้นที่สวนป่าอันร่มรื่นถึง 3.4 ตารางกิโลเมตร จนได้รับการเรียกขานว่าเป็นแหล่งออกซิเจนแห่งที่ราบสูง ในขณะพื้นที่ส่วนที่เหลือเป็นกลุ่มอาคารพระราชวัง ซึ่งมีอาคารรวม 374 ห้อง

จุดเด่นที่ผู้มาเยือนรู้จักพระราชวังฤดูร้อนแห่งนี้ดีคือ "ตำหนักคัมซัม ซินอน" (Khamsam Zilnon) สร้างโดยทะไลลามะองค์ที่ 8 ใช้สำหรับเป็นที่ชมการแสดงอุปรากร นอกจากนี้ท่านยังให้สร้างลานแสดงธรรม พร้อมทั้งให้ขุดลอกสระน้ำเป็นบึงใหญ่ พร้อมสร้างวังกลางบึง (Tsokyii Phodrang) และสะพานเชื่อม ขึ้นทั้งสองด้าน จนเป็นอีกหนึ่งทัศนียภาพอันงดงามของพระราชวังโนร์พูลิงกา

## ประวัติ
ช่วงก่อนก่อสร้างพระราชวัง อาณาบริเวณนี้ยังเป็นป่าดงพงไพร และมีตาน้ำแร่ที่สามารถรักษาสุขภาพได้ ในขณะนั้นองค์ทะไลลามะที่ 7 ทรงมีสุขภาพไม่แข็งแรง มีผู้แนะนำให้ท่านมาอาบน้ำแร่รักษาสุขภาพ ณ สวนแห่งนี้ ต่อมาอาการป่วยของท่านทุเลาขึ้น จึงมาพักผ่อนที่สวนนี้เป็นประจำ จากนั้นผู้ตรวจราชการของราชสำนักชิงจึงได้สร้างอาคารให้ท่านประทับขึ้นหลังแรก ส่วนหนึ่งของพระราชวัง องค์ทะไลลามะที่ 7 ได้สร้างวังขึ้นใหม่ ให้ชื่อว่า "เกรงซัง โพดรัง" (Kelsang Phodrang) เป็นวังสูง 3 ชั้น ภายในมีห้องพระ ห้องนอน ห้องพักผ่อน เป็นสถานที่ทรงงาน รวมทั้งพบปะกับคณะสงฆ์และฆราวาส จากนั้นมาจึงได้ใช้เป็น พระราชวังฤดูร้อนสำหรับพระองค์และทะไลลามะองค์สืบต่อมา

## อ้างอิง

## แหล่งข้อมูลอื่น

หมวดหมู่:แหล่งมรดกโลกในประเทศจีน
หมวดหมู่:ทิเบต
หมวดหมู่:สิ่งก่อสร้างในลาซ่า
วัดแจปุง

**วัดแจปุง** (, "พุทธารามกองข้าว") เป็นเกินปา (พุทธารามแบบทิเบต) ตั้งอยู่ที่เชิงเขาเกเพ เป็นหนึ่งในสามเกินปาที่ใหญ่ที่สุดสามแห่งของทิเบต (เกลุก) อีกสองแห่งคือวัดกันแต็นและวัดเซรา

เฟรดดี สเปนเซอร์ แชปแมน ระบุหลังการเดินทางไปทิเบตในปี 1936–1937 ว่าแจปุงในเวลานั้นเป็นพุทธารามที่ใหญ่ที่สุดในโลก มีพระสงฆ์อยู่ 7,700 รูป แต่อาจมีมากถึง 10,000 รูปในบางช่วง

นับตั้งแต่คริสต์ทศวรรษ 1950 ทั้งวัดแจปุง, วัดกันแต็น และวัดเซรา สูญเสียอิสรภาพในการดำเนินงานและเสียความน่าเชื่อถือทางจิตวิญญาณในสายตาของชาวทิเบตไปอย่างมาก เนื่องจากเกินปาทั้งสามล้วนอยู่ภายใต้การดำเนินงานที่ถูกติดตามและควบคุมอย่างใกล้ชิดจากรัฐบาลของจีน  พุทธารามทั้งสามแห่งก่อนั้งขึ้นใหม่โพ้นทะเลอยู่ที่รัฐกรณาฏกะ ประเทศอินเดีย ในคริสต์ทศวรรษ 1950 โดยแจปุงกับกันแต็นอยู่ที่ มุนทโคท และเซราอยู่ที่ไพลกุปเป

## อ้างอิง

หมวดหมู่:พุทธารามในทิเบต
หมวดหมู่:วัดในทิเบต
หมวดหมู่:สิ่งก่อสร้างในลาซ่า
ปลาตะเพียนปากหนวด

*สำหรับปลาปากหนวดชนิดอื่น ดูที่ [[ปลาปากหนวด|Hypsibarbus vernayi]]*

**ปลาตะเพียนปากหนวด** หรือ **ปลาปากคีบแดง** (ชื่อท้องถิ่น) (; ) เป็นปลาน้ำจืดชนิดหนึง ในวงศ์ปลาตะเพียน (Cyprinidae)

เป็นปลาในสกุลปลาตะพากชนิดหนึ่ง ที่พบได้ในประเทศไทย มีลักษณะเหมือนปลาตะพากทั่วไป มีลำตัวกว้าง 9.5 เซนติเมตร ยาว 15 เซนติเมตร พบยาวเต็มที่ 30 เซนติเมตร กระจายพันธุ์ในลุ่มแม่น้ำโขงในประเทศไทย ในต่างประเทศพบที่เวียดนามและมาเลเซีย เป็นปลาที่กินพืชน้ำ, ไส้เดือนน้ำ และแมลงน้ำต่าง ๆ เป็นอาหาร

โดยปลาที่พบในลุ่มแม่น้ำโขงนั้น พบชุกชุมในช่วงปลายปี คือ เดือนกันยายน-พฤศจิกายน เป็นปลาเศรษฐกิจในชุมชน ที่ชนพื้นถิ่นจับมารับประทานและขายกันในท้องถิ่นเป็นวิถีชีวิต
 
## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:สกุลปลาตะพาก
หมวดหมู่:ปลาที่พบในลุ่มแม่น้ำโขง
อาสนวิหารบีกัน

thumb|อาสนวิหารบีกัน

**อาสนวิหารบีกัน** () มีชื่ออย่างเป็นทางการว่า **อาสนวิหารนักบุญเปาโล** () เป็นอาสนวิหารประจำอัครมุขมณฑลโรมันคาทอลิกนูเวบาเซโกเบีย ตั้งอยู่ที่นครบีกัน เมืองมรดกโลกบนเกาะลูซอน ตอนเหนือของประเทศฟิลิปปินส์ สร้างขึ้นเมื่อปี ค.ศ. 1574 โดยฆวน เด ซัลเซโด (Juan de Salcedo) ลักษณะสถาปัตยกรรมเป็นแบบผสมผสานระหว่างศิลปะแบบจีนกับศาสนาคริสต์นิกายโรมันคาทอลิก รูปแบบดั้งเดิมสร้างด้วยไม้ แต่ถูกทำลายจากแผ่นดินไหว เมื่อปี ค.ศ. 1619 และ 1627 การบูรณะครั้งที่ 2 เกิดขึ้นในปี ค.ศ. 1641 อาสนวิหารที่เห็นในปัจจุบันสร้างขึ้นในช่วงคริสต์ศตวรรษที่ 18 ตัวอาสนวิหารมีสีขาวเป็นรูปแบบศิลปะบาโรก อาคารหนาแข็งแรงสามารถต้านทานแผ่นดินไหวและพายุไต้ฝุ่นได้ มีหอระฆังสูง 25 เมตร แยกห่างจากวิหาร

## อ้างอิง
* St. Paul's Cathedral จากเว็บไซต์ vigan.ph, สืบค้นเมื่อ 11 สิงหาคม 2555

## แหล่งข้อมูลอื่น
* Vigan Cathedral  จาก WikiPilipinas 

หมวดหมู่:อาสนวิหารในประเทศฟิลิปปินส์
หมวดหมู่:จังหวัดอีโลโคสซูร์
อิชตาดียูดาลุช

**อิชตาดียูดาลุช** () หรือชื่ออย่างเป็นทางการคือ **อิชตาดียูดูสปอร์ลิชบัวอีไบฟีกา** () ซึ่งหากแปลตรงตัวจากภาษาโปรตุเกส จะแปลว่า "สนามแห่งแสง" เป็นสนามฟุตบอลในกรุงลิสบอน ประเทศโปรตุเกส ปัจจุบันเป็นสนามเหย้าของสโมสรฟุตบอลไบฟีกา ซึ่งสนามนี้แฟนบอลของไบฟีกา จะเรียกว่า *อากาตึดรัล* ("อาสนวิหาร")

สนามแห่งนี้เคยใช้จัดการแข่งขันฟุตบอลชิงแชมป์แห่งชาติยุโรป 2004 รวมทั้งนัดชิงชนะเลิศ โดยก่อนหน้านี้ สนามอิชตาดียูดาลุชเก่าของไบฟีกาเป็นสนามที่ใหญ่ที่สุดแห่งหนึ่งในโลก ด้วยความจุถึง 120,000 ที่นั่ง ถูกทำลายทิ้ง และสร้างสนามนี้ขึ้นมาใหม่ด้วยความจุ 65,400 ที่นั่ง โดยสนามนี้ออกแบบโดยโปปูลูออส บริษัทออกแบบจากสหรัฐ แผนการออกแบบนั้น ทำให้สนามนี้สว่างด้วยแสงจากธรรมชาติ

## อ้างอิง

หมวดหมู่:สนามฟุตบอลในประเทศโปรตุเกส
หมวดหมู่:สปอร์ลิชบัวอีไบฟีกา
หมวดหมู่:สิ่งก่อสร้างในลิสบอน
หมวดหมู่:สนามกีฬาฟุตบอลโลก 2030
หมวดหมู่:สนามฟุตบอลที่สร้างเสร็จในปี พ.ศ. 2545
ปลาเล็บมือนางแม่โขง

**ปลาเล็บมือนางแม่โขง** หรือ **ปลาข้างลาย** (; ) เป็นปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

เป็นปลาในสกุลปลาส่อหรือปลาเล็บมือนางชนิดหนึ่ง มีความยาวเต็มที่ 10-12 เซนติเมตร แต่ขนาดที่พบโดยเฉลี่ย 6 เซนติเมตร พบชุกชุมในหาดในช่วงฤดูแล้ง ราวเดือนกุมภาพันธ์-พฤษภาคม

เป็นปลาที่นิยมบริโภคและขายกันในท้องถิ่น และเลี้ยงเป็นปลาสวยงาม 

## อ้างอิง
 

## แหล่งข้อมูลอื่น
*รูปและข้อมูลเพิ่มเติม 
หมวดหมู่:สกุลปลาเล็บมือนาง
หมวดหมู่:ปลาตู้
หมวดหมู่:ปลาที่พบในลุ่มแม่น้ำโขง
ร่องหัวใจ

**ร่องหัวใจ** หรือ **แนวแบ่งของหัวใจ** (coronary groove, auriculoventricular groove, atrioventricular groove, AV groove) คือร่องหรือรอยบุ๋มที่ปรากฏอยู่บนผนังที่หุ้มหัวใจอยู่ ใช้เป็นตัวแบ่งขอบเขตของห้องหัวใจ โดยสามารถพบหลอดเลือดทั้งหลอดเลือดดำและหลอดเลือดแดงที่ทอดตัวเข้ามาเลี้ยงผนังหัวใจได้ มีทั้งหมด 3 ร่อง  ได้แก่ coronary sulcus และ interventricular sulcus ซึ่งมีทั้งหมด 2 ร่อง

1. **coronary sulcus** 
หรือ ร่องโคโรนารี เป็นร่องหัวใจที่วนรอบหัวใจในแนวขวาง โดยเป็นร่องที่แบ่งหัวใจห้องบน (atria) ออกจากหัวใจห้องล่าง (ventrucle) 

2. **interventricular sulcus** 
หรือ ร่องอินเตอร์เวนตริคิวลาร์ เป็นร่องหัวใจที่แบ่งหัวใจห้องล่างทั้งหมดออกเป็นหัวใจห้องล่างซ้าย (left ventricle) และหัวใจห้องล่างขวา (right ventricle) มี 2 ร่อง ได้แก่
* **Anterior interventricular sulcus** หรือ ร่องอินเตอร์เวนตริคิวลาร์ด้านหน้า โดยจะมีเส้นเลือดที่ชื่อว่า anterior interventricular artery ทอดรวมอยู่กับเส้นเลือด great cardiac vein
* ** Posterior interventricular sulcus** หรือ ร่องอินเตอร์เวนตริคิวลาร์ด้านหลัง มีเส้นเลือด posterior interventricular artery ทอดรวมอยู่กับเส้นเลือด middle cardiac vein

หมวดหมู่:หัวใจ
จีไอโจ สงครามระห่ำแค้นคอบร้าทมิฬ

***จีไอโจ สงครามระห่ำแค้นคอบร้าทมิฬ*** () เป็นภาพยนตร์ แนวไลฟ์แอ็กชัน ดัดแปลงจากตัวละครของเล่น จีไอโจ ที่ได้รับแรงบันดาลใจโดยเฉพาะอย่างยิ่งจากการ์ตูนเรื่อง *[[G.I. Joe: A Real American Hero]]* เป็นภาพยนตร์ภาคที่สอง มีกำหนดการเข้าฉายในเดือนมีนาคม ปีค.ศ. 2013

## อ้างอิง

## แหล่งข้อมูลอื่น
* Official film website
* 
* ''G.I. Joe: Retaliation''  at Filmovi247.com
* 
* GIJoeRetaliation.info 
* Worldwide release dates for ''G.I. Joe: Retaliation''
* 

หมวดหมู่:ภาพยนตร์อเมริกันที่ออกฉายในปี พ.ศ. 2556
หมวดหมู่:ภาพยนตร์ 3 มิติในปี พ.ศ. 2556
หมวดหมู่:ภาพยนตร์อเมริกัน
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่ถ่ายทำในรัฐลุยเซียนา
หมวดหมู่:ภาพยนตร์จีไอโจ
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์โดยเอ็มจีเอ็ม
หมวดหมู่:ภาพยนตร์ภาคต่อ
หมวดหมู่:ภาพยนตร์อเมริกัน
ไอรอนแมน 3

***ไอรอนแมน 3*** () เป็นภาพยนตร์ซูเปอร์ฮีโรอเมริกัน ที่ออกฉายในปี พ.ศ. 2556 ที่สร้างจากหนังสือการ์ตูนของมาร์เวลเรื่อง "ไอรอนแมน" สร้างโดย มาร์เวล สตูดิโอส์ และ พาราเมาต์พิกเจอส์ เป็นภาคภาคต่อของภาพยนตร์ *[[มหาประลัย คนเกราะเหล็ก (ภาพยนตร์)|ไอรอนแมน]]* (พ.ศ. 2551) และ *[[มหาประลัย คนเกราะเหล็ก 2|ไอรอนแมน 2]]* (พ.ศ. 2553) ภาคนี้กำกับโดย เชน แบล็ก นำแสดงโดยโรเบิร์ต ดาวนีย์ จูเนียร์ ในบทโทนี สตาร์ก และยังเป็นทีรู้จักในนาม ไอรอนแมน มหาเศรษฐีใจบุญพ่อค้าอาวุธแห่งบริษัท สตาร์ก อินดัสตรี้ คราวนี้เขาได้ถูกศัตรูทำลายโลกส่วนตัวของเขาเขาจึงออกตามหาคนที่ต้องรับผิดชอบกับเรื่องที่เกิดขึ้น ภาพยนตร์ฉายในสหรัฐอเมริกาวันที่ 3 พฤษภาคม พ.ศ. 2556

## เรื่องย่อ
โทนี่ สตาร์ค/ไอรอน แมน อัจฉริยะนักอุตสาหกรรมสุดเกรียน ตกอยู่ภายใต้หลุมพรางของศัตรูผู้ไม่รู้จักขอบเขตของคำว่าโหดร้าย เมื่อสตาร์คพบว่าโลกส่วนตัวของเขาได้ถูกทำลายลงด้วยเงื้อมมือของศัตรูเหล่านั้น เขาจึงออกตามล่าคนที่ต้องรับผิดชอบกับเหตุการณ์ที่เกิดขึ้นแบบพลิกแผ่นดิน ในทุกย่างก้าวของการเดินทางครั้งนี้ คือการทดสอบความเข้มแข็งของเขา เมื่อหลังชนฝา สตาร์คเอาตัวรอดมาได้โดยอุปกรณ์ต่าง ๆ ของเขาเอง สิ่งที่พึ่งพาได้ในตอนนี้ก็คือความเป็นนักประดิษฐ์และสัญชาตญาณ เพื่อจะปกป้องคนที่เขารัก เมื่อเขาลุกขึ้นสู้อีกครั้ง สตาร์คจึงได้พบกับคำตอบของคำถามที่คอยหลอกหลอนเขามาโดยตลอดว่า คนสร้างชุดเกราะหรือชุดเกราะสร้างคนกันแน่?

## นักแสดง

## การสร้าง
หลังจาก *[[มหาประลัย คนเกราะเหล็ก 2|ไอรอนแมน 2]]* ออกฉายไปในเดือนพฤษภาคม 2553, ต่อมา ในเดือนธันวาคม 2553 จอน แฟฟโรว์ ผู้กำกับ ไอรอนแมนสองภาคก่อนหน้านี้ ตัดสินใจที่จะไม่กลับมากำกับ ไอรอนแมน 3 แต่ยินดีที่จะกลับมารับบท แฮปปี้ โฮแกน และเป็นผู้อำนวยการผลิต. ในเดือนกุมภาพันธ์ 2554 เชน แบล็ก ได้เข้ามาเจรจาในการกำกับและเขียนบทภาพยนตร์, ต่อมาในเดือนมีนาคม ดรูว์ เพียร์ซ ได้รับการว่าจ้างที่จะร่วมเขียนบทภาพยนตร์. 

## การออกฉายและรายได้
ไอรอนแมน 3 ฉายรอบปฐมทัศน์โลกที่กรุงปารีส ประเทศฝรั่งเศส เมื่อวันที่ 14 เมษายน 2556 และเข้าฉายในประเทศไทยในวันที่ 1 พฤษภาคม 2556 ก่อนสหรัฐอเมริกา 2 วัน โดยทำรายได้เปิดตัว 47 ล้านบาท เป็นภาพยนตร์ทำรายได้ในประเทศไทย ณ วันเปิดตัวสูงสุด ซึ่งเดิมตำแหน่งนี้เป็นของ *[[ทรานส์ฟอร์มเมอร์ส 3]]* และในตอนนี้ไอรอนแมน 3 ทำรายได้ทั่วโลก 1.2 พันล้านดอลลาร์สหรัฐ

## อ้างอิง

## แหล่งข้อมูลอื่น
* 
* 
* 
* 

หมวดหมู่:ไอรอนแมน
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ 3 มิติในปี พ.ศ. 2556
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่จัดจำหน่ายโดยดิสนีย์
หมวดหมู่:ภาพยนตร์ที่ถ่ายทำในรัฐนอร์ทแคโรไลนา
หมวดหมู่:ภาพยนตร์ที่ถ่ายทำในไมแอมี
หมวดหมู่:ภาพยนตร์ที่ถ่ายทำในรัฐฟลอริดา
หมวดหมู่:ภาพยนตร์ที่ถ่ายทำในปักกิ่ง
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์ไอแมกซ์
หมวดหมู่:ภาพยนตร์โดรน
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์คริสต์มาสอเมริกัน
บีตาออกซิเดชัน

**บีตาออกซิเดชัน** เป็นกระบวนการสลายกรดไขมันในรูปของโมเลกุลเอซิลโค เอ (acyl-CoA) ในไมโทคอนเดรีย และ/หรือ เพอรอกซิโซม เพื่อสร้างเป็นอะซิติลโค เอ เพื่อนำเข้าวัฏจักรเครปส์ต่อไป

บีตาออกซิเดชันของกรดไขมันประกอบด้วยสามขั้นตอน คือ
# การกระตุ้นกรดไขมันในไซโตซอล
# การขนส่งกรดไขมันที่ถูกกระตุ้นแล้วเข้าสู่ไมโทคอนเดรียโดยใช้คาร์นีทีนชัทเทิล (carnitine shuttle)
# บีตาออกซิเดชันในเมทริกซ์ของไมโทคอนเดรีย

กรดไขมันถูกออกซิไดซ์โดยเนื้อเยื่อส่วนใหญ่ของร่างกาย อย่างไรก็ดี บางเนื้อเยื่อ เช่น ต่อมหมวกไตส่วนใน (adrenal medulla) ไม่ใช้กรดไขมันเป็นพลังงาน แต่ใช้คาร์โบไฮเดรตแทน

หมวดหมู่:ชีววิทยาของเซลล์
หมวดหมู่:วิถีเมแทบอลิซึม
หมวดหมู่:กรดไขมัน
หมวดหมู่:วัฏจักรเครปส์
หมวดหมู่:การหายใจระดับเซลล์
สายโยโกซูกะ

**สายโยโกซูกะ** () เป็นเส้นทางรถไฟในประเทศญี่ปุ่น ให้บริการโดยบริษัทรถไฟญี่ปุ่นตะวันออก เชื่อมต่อระหว่างสถานีรถไฟโตเกียว เมืองโตเกียว กับสถานีรถไฟคูริฮามะ เมืองโยโกซูกะ จังหวัดคานางาวะ ในทางการแล้วสายโยโกซูกะที่แท้จริงอยู่ระหว่างสถานีรถไฟโอฟูนะ กับสถานีรถไฟคูริฮามะ แต่ในการบริการนั้นเรียกโดยรวมทั้งเส้นว่าสายโยโกซูกะ มีความยาวทั้งสิ้น 73.3 กิโลเมตร จำนวน 19 สถานี

## สถานี
สัญลักษณ์แทนสถานีที่รถไฟแวะจอดคือ "●" และไม่แวะจอดคือ "**｜**"

## อ้างอิง

## แหล่งข้อมูลอื่น

* สถานีรถไฟในเส้นทางสายโยโกซูกะ (บริษัทรถไฟญี่ปุ่นตะวันออก) 

หมวดหมู่:การขนส่งระบบรางในประเทศญี่ปุ่น
หมวดหมู่:การขนส่งระบบรางในประเทศญี่ปุ่น
หมวดหมู่:การขนส่งระบบรางในโตเกียว
หมวดหมู่:การขนส่งระบบรางในจังหวัดคานางาวะ
เซฺว เหว่ย์

**เซว เหว่ย** () นักไวโอลินชาวจีนที่มีชื่อเสียงในระดับโลก เกิดเมื่อ ค.ศ. 1963 ที่มณฑลเหอหนาน เติบโตที่มณฑลเจียงซู ได้รับการฝึกฝนไวโอลินตั้งแต่อายุ 8 ปี โดยศึกษาที่สถาบันดนตรีแห่งเซี่ยงไฮ้ และชนะการแข่งขันไวโอลินแห่งชาติตั้งแต่อายุ 18 ปี และการแข่งรายการนานาชาติคาร์ล เฟล็สช์ เมื่ออายุ 19 ปี

เหว่ยเข้าศึกษาต่อที่สถาบันดนตรีกลางแห่งชาติจีนเมื่อ ค.ศ. 1983 และย้ายไปศึกษาต่อที่ประเทศอังกฤษตั้งแต่ปี ค.ศ. 1985 หลังศึกษาอยู่ 4 ปี เขาจบการศึกษาโดย ได้รับตำแหน่งศาสตราจารย์ด้านดนตรี ที่สถาบันดนตรีแห่งราชอาณาจักร ตั้งแต่อายุ 26 ปี ในปี ค.ศ. 1989 โดยเป็นชาวจีนคนแรก และอายุน้อยที่สุดที่ได้รับตำแหน่งนี้  

ปัจจุบันเหว่ยใช้ชีวิตอยู่ในสหรัฐอเมริกา ตั้งแต่ปี ค.ศ. 2001

## อ้างอิง

## แหล่งข้อมูลอื่น
* ชีวประวัติที่ ฮู่ต้ง 

หมวดหมู่:นักดนตรีชาวจีน
หมวดหมู่:นักไวโอลิน
หมวดหมู่:บุคคลจากมณฑลเหอหนาน
หมวดหมู่:บุคคลจากมณฑลเจียงซู
หมวดหมู่:ชาวจีนในสหรัฐ
อิสโก

**ฟรันซิสโก โรมัน อาลาร์กอน ซัวเรซ** () หรือ **อิสโก** () เป็นนักฟุตบอลอาชีพชาวสเปน ปัจจุบันลงเล่นในตำแหน่งกองกลางตัวรุก ให้กับเรอัลเบติส สโมสรในลาลิกาของประเทศสเปน

## เกียรติประวัติ
**บาเลนเซีย เม็สตายา**
*เตร์เซราดิบิซิออนกลุ่ม 4: 2010–11

**เรอัลมาดริด**
*ลาลิกา: 2016–17 2019–20, 2021–22
*โกปาเดลเรย์: 2013–14
*ซูเปร์โกปาเดเอสปัญญา: 2017, 2019–20 2021–22
*ยูฟ่าแชมเปียนส์ลีก: 2013–14, 2015–16, 2016–17, 2017–18, 2021–22
*ยูฟ่าซูเปอร์คัพ: 2014, 2016, 2017
*ฟุตบอลชิงแชมป์สโมสรโลก: 2014, 2016, 2017, 2018

**สเปน อายุไม่เกิน 17 ปี**
*ฟุตบอลโลกเยาวชนอายุไม่เกิน 17 ปี อันดับที่สาม: 2009

**สเปน อายุไม่เกิน 21 ปี**
*ฟุตบอลชิงแชมป์แห่งชาติยุโรปรุ่นอายุไม่เกิน 21 ปี: 2013

**ส่วนบุคคล**

## อ้างอิง

## แหล่งข้อมูลอื่น

*
*
*ประวัติที่เว็บไซต์ CiberChe 
*
*
*Isco – โปรไฟล์ที่เว็บไซต์ WhoScored

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:นักฟุตบอลเยาวชนทีมชาติสเปน
หมวดหมู่:ผู้เล่นในลาลิกา
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2535
โคกูบุนจิ

**โคกูบุนจิ** () เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น   โคกูบุนจิมีจำนวนประชากรประมาณ 126,791 คน และมีความหนาแน่นของประชากร 11,000 คนต่อตารางกิโลเมตร

## ภูมิศาสตร์
โคกูบุนจิตั้งอยู่บนที่ราบสูงมูซาชิโนะ อยู่บริเวณกึ่งกลางของมหานครโตเกียว โคกูบุนจิมีความยาวจากตะวันตกไปตะวันออกประมาณ 5.68 กิโลเมตร และมีความยาวจากเหนือไปใต้ประมาณ 3.86 กิโลเมตร

### เทศบาลโดยรอบ
* มหานครโตเกียว
** นครฟูจู
** นครคูนิตาจิ
** นครทาจิกาวะ
** นครโคไดระ
** นครโคงาเนอิ

### ภูมิอากาศ
โคกูบุนจิมีภูมิอากาศแบบอบอุ่นชื้น (เคิพเพิน *Cfa*) มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในโคกูบุนจิอยู่ที่ 14.0&nbsp;°C ปริมาณน้ำฝนรายปีเฉลี่ยอยู่ที่ 1647&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.5&nbsp;°C และต่ำสุดในเดือนมกราคมที่ประมาณ 2.6&nbsp;°C

## ประชากร
จากข้อมูลสำมะโนของญี่ปุ่น ประชากรของโคกูบุนจิเพิ่มขึ้นอย่างรวดเร็วในช่วงทศวรรษ 1950 และ 1960

## ประวัติศาสตร์
thumb|left|ซากปรักหักพังของวัดมูซาชิโคกูบุนจิ

พื้นที่ที่เป็นโคกูบุนจิในปัจจุบันเคยเป็นส่วนหนึ่งของแคว้นมูซาชิ และเป็นที่ตั้งของวัดประจำแคว้นมูซาชิในยุคนาระ (คำว่า *โคกูบุนจิ* แปลว่า วัดประจำแคว้น) ในช่วงการปฏิรูปที่ดิน ค.ศ. 1878 หลังยุคการฟื้นฟูเมจิ พื้นทีแห่งนี้กลายเป็นส่วนหนึ่งของอำเภอคิตะตามะ จังหวัดคานางาวะ หมู่บ้านโคกูบุนจิก่อตั้งขึ้นเมื่อวันที่ 1 เมษายน ค.ศ. 1889 ซึ่งเป็นการจัดตั้งในรูปแบบเทศบาล ต่อมาอำเภอคิตะตามะได้โอนย้ายไปอยู่ภายใต้การปกครองของจังหวัดโตเกียวเมื่อวันที่ 1 เมษายน ค.ศ. 1893 หมู่บ้านโคกูบุนจิได้รับการยกฐานะเป็นเมืองใน ค.ศ. 1940 และยกฐานะเป็นนครในวันที่ 3 พฤศจิกายน ค.ศ. 1964

## การเมืองการปกครอง
thumb|ศาลาว่าการนครโคกูบุนจิหลังใหม่

โคกูบุนจิมีการปกครองในรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และมีสภานครซึ่งเป็นสภาเดี่ยวมีสมาชิกจำนวน 22 คน นครโคกูบุนจิและนครคูนิตาจิประกอบกันเป็นเขตเลือกตั้งที่ให้สมาชิกสภามหานครโตเกียวจำนวน 2 ที่นั่ง ในแง่ของการเมืองระดับชาติ โคกูบุนจิเป็นส่วนหนึ่งของเขตเลือกตั้งโตเกียวที่ 19 ในการเลือกตั้งสภาผู้แทนราษฎรแห่งรัฐสภาญี่ปุ่น

## เศรษฐกิจ
โคกูบุนจิเป็นที่ตั้งของห้องปฏิบัติการวิจัยกลางของฮิตาชิ ซึ่งประกอบด้วยเขตอนุรักษ์ธรรมชาติที่ใหญ่ที่สุดแห่งหนึ่งในพื้นที่รอบโตเกียว นอกจากนี้  ซึ่งเป็นบริษัทวิจัยทางเทคนิคภายใต้กลุ่มบริษัทรถไฟญี่ปุ่น ก็ตั้งอยู่ในโคกูบุนจิเช่นกัน

## การศึกษา
โคกูบุนจิมีโรงเรียนที่สังกัดเทศบาลนคร ได้แก่ โรงเรียนประถม 10 แห่ง และโรงเรียนมัธยมต้น 5 แห่ง มีโรงเรียนมัธยมปลายรัฐ 1 แห่ง คือ โรงเรียนมัธยมปลายโคกูบุนจิ ซึ่งสังกัดคณะกรรมการการศึกษามหานครโตเกียว และโรงเรียนมัธยมปลายเอกชน 1 แห่ง ที่อยู่ในเครือมหาวิทยาลัยวาเซดะ นอกจากนี้ยังมีมหาวิทยาลัยโตเกียวเคไซ ซึ่งมีวิทยาเขตตั้งอยู่ที่โคกูบุนจิ

## การขนส่ง
### รถไฟ
* 20px บริษัทรถไฟญี่ปุ่นตะวันออก - สายหลักชูโอ
** สถานี:  –  
* 20px บริษัทรถไฟญี่ปุ่นตะวันออก - สายมูซาชิโนะ
** สถานี: นิชิ-โคกูบุนจิ
* 18px รถไฟเซบุ - สายเซบุโคกูบุนจิ
** สถานี:  – 
* 18px รถไฟเซบุ - สายเซบุทามาโกะ
** สถานี: โคกูบุนจิ

### ทางหลวง
* โคกูบุนจิไม่มีทางหลวงแผ่นดินหรือทางด่วนผ่าน

## เมืองพี่น้อง
*  –  รัฐเซาท์ออสเตรเลีย ประเทศออสเตรเลีย

## สถานที่สำคัญ
* โบราณสถานมูซาชิโคกูบุนจิ
* 

## อ้างอิง

## แหล่งข้อมูลอื่น

* เว็บไซต์ทางการเทศบาลนครโคกูบุนจิ 


หมวดหมู่:นครในโตเกียว
หมวดหมู่:โตเกียวตะวันตก
สีคิริยะ

**สีคิริยะ** () หรือ **หินราชสีห์** เป็นเมืองในอำเภอมาตเล จังหวัดกลาง ตอนกลางของประเทศศรีลังกา ประกอบด้วยหินปลักภูเขาไฟความสูงประมาณ 370 เมตร ป้อมปราการและปราสาทโบราณ รายล้อมด้วยสวนหย่อมและระบบชลประทาน  ปัจจุบันเป็นสถานที่ท่องเที่ยวสำคัญของศรีลังกา โดยเฉพาะจิตรกรรมฝาผนังโบราณ ได้รับการพิจารณาเป็นมรดกโลกหนึ่งในแปดแห่งของประเทศ

สีคิริยะมีประชากรอยู่อาศัยมาตั้งแต่ยุคก่อนประวัติศาสตร์ มีหลักฐานการสร้างวิหารพุทธมาตั้งแต่ศตวรรษที่ 5 ก่อนคริสตกาล ในคัมภีร์มหาวงศ์ระบุว่าป้อมปราการเหล่านี้สร้างขึ้นในคริสตศวรรษที่ 5 โดยพระเจ้ากัสสปะ ระหว่าง ค.ศ. 447 ถึง ค.ศ. 495 เพื่อป้องกันการชิงราชบัลลังก์จากพระเจ้าโมคคัลลานะ พระเชษฐาของพระองค์

## อ้างอิง

## แหล่งข้อมูลอื่น
* The Story of Sigiriya, Virtual Library Sri Lanka

หมวดหมู่:เมืองในประเทศศรีลังกา
หมวดหมู่:แหล่งมรดกโลกในประเทศศรีลังกา
หมวดหมู่:สิ่งก่อสร้างในคริสต์ศตวรรษที่ 5
หมวดหมู่:ปลักภูเขาไฟ
หมวดหมู่:ประเทศศรีลังกา